b'\n_START_ARTICLE_\nNevtrofilec\n_START_SECTION_\nPoimenovanje\n_START_PARAGRAPH_\nIme so nevtrofilci dobili po tem, da se pri barvanju s hematoksilinom in eozinom obarvajo nevtralno ro\xc5\xbenato, medtem ko se eozinofilci obarvajo svetlorde\xc4\x8de, bazofilci pa temnomodro.\n_START_SECTION_\nVloga\n_START_PARAGRAPH_\nNevtrofilci se normalno nahajajo v krvnem obtoku. V za\xc4\x8detni stopnji akutne vnetne reakcije, ki jo povzro\xc4\x8dijo na primer bakterijska oku\xc5\xbeba, okolijski dejavniki ali nekatere vrste rakavih obolenj, so nevtrofilci med prvimi vnetnimi celicami, ki potujejo v vneti\xc5\xa1\xc4\x8de. Potem, ko se aktivirajo signalne molekule, kot so interlevkin-8, C5a in levkotrien B4, nevtrofilci s pomo\xc4\x8djo kemotakse migrirajo po krvnem obtoku in nato skozi intersticijsko tkivo. So celice, ki prevladujejo v gnoju in doprinesejo k njegovem belkasto rumenkastem obarvanju._NEWLINE_Na prizadeto obmo\xc4\x8dje dospejo v nekaj minutah po po\xc5\xa1kodbi in so bistveni za akutno vnetno reakcijo.'